**Walter Ernest "Walt" Fowler** (født 2. mars 1955 i Salt Lake City) er en amerikansk trompeter og flugelhornist innen fusion-musikk og moderne jazz. Han er også kjent som synthesizer-spiller, komponist og arrangør.

Biografi
--------

Fowler kommer fra en musikalsk familie, og han er sønn av universitetsprofessor og jazzinstruktør William L. Fowler og bror av musikerne Tom og Bruce Fowler. I en alder av seks fikk han sine første pianotimer, og åtte år gammel startet han med trompet. Han var først og fremst kjent på grunn av sine bidrag på album og turneer med Frank Zappa & the *Mothers of Invention*, som *Roxy & Elsewhere* og *Unmitigated Audacity*. Fra 1975 spilte han i familiebandet *Fowler Brothers*, som han ga ut to album med. I tillegg har han spilt med Billy Cobham (*A Funky Thide of Sings*), Johnny Guitar Watson, Buddy Rich og Ray Charles. På 1980-tallet spilte han med Brandon Fields og seinere med George Benson (1985-87). 

I 1988 arbeidet han igjen med Zappa, på albumet *Broadway Hardway* inkludert turne (og han var følgelig også med på livealbumene *Make a Jazz Noise Here* og *The Best Band You Never Heard in Your Life*). Så var han også med i gruppene til Diana Ross (1989-92) og Billy Childs (1990-1993). Med Zappa så vel som med Childs og Grandmothers var han flere ganger på Europaturne. Siden 2001 har han vært med i James Taylor's band, som også gjorde internasjonale turneer. Mellom 1975 og 2013, spilte han på 69 jazzalbum, som med Manhattan Transfer, Allan Holdsworth og Steve Gadd for eksempel. Han spiller også på album med Edgar Winter, Fishbone, Paula Abdul, Billy Childs, Banned from Utopia, Toto og Andy Summers. I tillegg har han komponert filmmusikk til *Kamikaze Hearts* av Julie Bashore og kortfilmen *The Notice* av Sonny Saito. Videre har han orkestrert musikk for en rekke spillefilmer.

Diskografi
----------

* Brandon Felt / Walt Fowler / David Goldblatt *Everybody's Business* (1991)

Referanser
----------

1. ↑   *Montreux Jazz Festival Database*, Wikidata Q99181182
2. ↑   *Montreux Jazz Festival Database*, Montreux Jazz Festival konsert ID 168, Wikidata Q99181182
3. ↑  «Jazz Educator Dr. William L. Fowler Dies At 91». AllaboutJazz.com. Besøkt 30. november 2017.
4. ↑  «Bruce Fowler/Walt Fowler Luncheon – November 18, 2009». Asmac.org. Arkivert fra originalen 1. desember 2017. Besøkt 30. november 2017.
5. ↑  «The Jazz Discography - Tom Lord - Musician list». Lordisco.com. Arkivert fra originalen 1. desember 2017. Besøkt 30. november 2017.
6. ↑  (en) *Walt Fowler* på Internet Movie Database Rediger på Wikidata

Litteratur
----------

* Leonard Feather, Ira Gitler: *The Biographical Encyclopedia of Jazz.* Oxford, New York, 1999, ISBN 978-0-19-532000-8

Eksterne lenker
---------------

* Offisielt nettsted (med full diskografi siden 2000)
* (en) Walt Fowler på Internet Movie Database Rediger på Wikidata

* (en) Walt Fowler hos The Movie Database Rediger på Wikidata
* (en) Walt Fowler på Discogs Rediger på Wikidata

* (en) Walt Fowler på MusicBrainz Rediger på Wikidata

* (en) Walt Fowler på Songkick Rediger på Wikidata

* (en) Walt Fowler på AllMusic Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** MusicBrainz **·** Discogs **·** AllMusic
 |